ປ. ຝຣັ່ງ ທ່ານ Hollande ຢ້ຽມຢາມ ຄິວບາ ເປັນຄັ້ງປະຫວັດສາດ
ປາຣີ ​ກັບ ຮາ​ວາ​ນາ ​ໄດ້ມີສາຍ​ພົວພັນ​ ດ້ານ​ການ​ເງິນ​ນຳ​ກັນ​ ​ເປັນ​ເວລາ​ຍາວ​ນານ​ມາ​ແລ້ວ ​ ໂດຍມີ​ການ​ຄ້າຂາຍ​ນຳ​ກັນ​ ​ໃນມູນ​ຄ່າ ​ເກືອບ 400 ລ້ານ​ດອລລາ.
ປະທານາທິບໍດີ ຝຣັ່ງ ທ່ານ Francois Hollande ໄດ້ເດີນທາງ ໄປເຖິງ ຄິວບາ ເມື່ອຕອນເດິກວັນອາທິດວານນີ້ ໂດຍກາຍເປັນ ຜູ້ນຳຂອງລັດຖະບານຝຣັ່ງຄົນທຳອິດ ທີ່ທຳການຢ້ຽມຢາມ ປະເທດຄອມມິວນິສ ແຫ່ງນັ້ນ ທ່ານ Hollande ກ່າວວ່າ  ຫຼັງຈາກ ທີ່ໄດ້ຮັບການຕ້ອນຮັບ ໂດຍຮອງລັດຖະມົນຕີຕ່າງປະເທດ Rogelio Sierra ແລະບັນດາ ເຈົ້າໜ້າທີ່ລະດັບສູງ ຢູ່ທີ່ ສະໜາມບິນນານາຊາດ Jose Marti ຂອງນະຄອນຫລວງ Havana ທ່ານ Hollande ມີແຜນທີ່ຈະພົບປະກັບປະທາ ນາທິບໍດີ ຄິວບາ ທ່ານ Raul Castro ໃນວັນຈັນມື້ນີ້ ເວລາຜູ້ນຳຂອງຄິວບາ ເດີນທາງກັບ ຄືນມາຈາກການຢ້ຽມຢາມອີຕາລີ ທີ່ລວມ ທັງການພົບປະກັບພະສັນຕະປາປາ Francis ຢູ່ທີ່ນະຄອນ Vatican ທ່ານ Hollande ແມ່ນຜູູ້ນຳຈາກປະເທດຕາເວັນຕົກຄົນທຳອິດ ທີ່ຢ້ຽມຢາມ ຄິວບາ ນັບຕັ້ງແຕ່ ທ່ານ Castro ແລະ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ປະກາດເມື່ອເດືອນທັນວາປີກາຍນີ້ ວ່າ ທັງສອງຈະຫາທາງຍຸດຕິ ຄວາມຂົມຂື່ນທີ່ກ່ຽວພັນກັບສົງຄາມເຢັນ ທີ່ມີມານານຫຼາຍກວ່າຫ້າທົດສະວັດແລ້ວນັ້ນ ແຕ່ວ່າ ບໍ່ຄືກັນກັບສະຫະລັດ ທີ່ຫ້າມຄ້າຂາຍກັບຄິວບານັ້ນ ປາຣີ ກັບ ຮາວານາ ໄດ້ມີສາຍພົວພັນດ້ານການເງິນນຳກັນ ເປັນເວລາຍາວນານມາແລ້ວ ໂດຍມີການຄ້າຂາຍນຳກັນ ໃນມູນຄ່າ ເກືອບ 400 ລ້ານດອລລາ ຄິວບາ ແມ່ນບ່ອນຢຸດແວ່ ແຫ່ງສຸດທ້າຍຂອງທ່ານ Hollande ໃນການເດີນທາງຢ້ຽມຢາມ 5 ປະເທດ ໃນເຂດທະເລ Caribbean